open-index/open-wikipedia-markdown huggingface dataset:
1. etappe av Vuelta a España 2009

**1. etappe av Vuelta a España 2009** ble kjørt 29. august 2009 i Assen, Nederland. Dette var første gangen rittet var innom byen og kun andre gang rittet startet utenfor Spania. Etappen var en kort og flat tempoetappe som ble kjørt på en motorsykkelbane. Team Saxo Banks Fabian Cancellara gjorde som i Tour de France og knuste konkurrentene. Dermed sikret han seg den gullfargede ledertrøyen for første gang i karrieren.

## Spurtpoeng

### Målgang (Assen)
Etter 4,8 km

## Eksterne lenker
*  Etappeside  på lavuelta.com 
*  Etappeside  på lavuelta.com 
*  Etappeside  på lavuelta.com
Any Road

**«Any Road»** er en sang av George Harrison og er åpningssporet på hans posthumne album, *[[Brainwashed]]* fra 2002. Sangen ble skrevet i 1988 under filmingen av videoen for albumet, *[[Cloud Nine]]* fra 1987.

Sangen ble utgitt 12. mai 2003 som en single i Storbritannia og nådde 37.-plass på UK Singles Chart.

## Sporliste
*7" R6601, CD CDRS6601
#«Any Road» – 3:49
#«Marwa Blues» – 3:40
#«Any Road» (video) (kun CD)

## Eksterne lenker
* George Harrison – Any Road på Graham Calkin's Beatles Pages.
Hemnafjellet

**Hemnafjellet** er et fjell i Namsos kommune i Trøndelag. Fjellet har to toppunkter. Den nest høyeste toppen dannet grensepunkt mellom Namsos og tidligere Namdalseid kommune. Den høyeste toppen har en høyde på 685 moh. Skråningen mot nordøst har nesten ingen vegetasjon, og er synlig fra Namsos by.

## Fotnoter



## Referanser
Heidrun TLP

**Heidrun TLP** er en kombinert bore- og produksjonsplattform for utvinning av olje og gass på Heidrunfeltet, på Haltenbanken, i Norskehavet. Plattformen er en strekkstagplattform (eng. Tension Leg Platform), og er verdens største strekkstagplattform i betong.

## Historie
Det amerikanske oljeselskapet Conoco fant i 1985 et stort olje- og gassfunn på Haltenbanken, i blokkene 6507/7 og 6507/8. Funnet fikk navnet Heidrun etter geiten i norrøn mytologi som forsynte gudene, og deres krigere i Valhall med mjød. Conoco kom med løsninger for utbyggingen som appellerte til myndighetene, og løsningen med en strekkstagplattform ga dem en sterk fordel. Conoco fikk operatøransvar for utbyggingen, men i konsesjonsbetingelsene for Heidrun ble det lagt inn en opsjon som ga Statoil mulighet til å overta operatøransvaret når produksjonen hadde kommet i gang. 

Med den gode posisjonen selskapet hadde i Norge, hadde Conocos ledelse liten tro på at opsjonen ville bli utøvd, men administrerende direktør, Arve Johnsen slo igjennom når saken var til utredning, og det ble besluttet at Statoil kom til å overta operatøransvaret.

## Litteratur
* Lerøen, Bjørn Vidar, *Dråper av svart gull*, Statoil 2002,
Richard Grieco

**Richard John Grieco** (født 23. mars 1965 i Watertown i New York) er en amerikansk skuespiller og modell. En av hans mest kjente roller var som «Rick Gardner» i TV-serien *One Life to Live* fra 1985 til 1987. I løpet av sin modellkarriere har han arbeidet for blant andre Armani, Calvin Klein og Chanel. Han var tidligere gift med modell og skuespiller Kimber Sissons.

## Referanser


## Eksterne lenker
* 
*
A Notion of an Ocean

***A Notion of an Ocean*** er et album av den norske musikeren Tore Jamne under artistnavnet Jafni, utgitt i 2002. Musikken er spilt inn live og er et sammenhengende improvisert verk på 50 minutter. Deler av albumet har blitt spilt flere ganger i et radioprogram i USA med ambient-kjenneren Bill Binkelman (i New Age Reporter), som også gav albumet god omtale i sitt nå nedlagte nettsted for ambient musikk Wind and Wire.

## Sporliste
#«A Notion of an Ocean»  – 50:04

## Utøver
*Tore Jamne 
### Andre medvirkende
*Disk Operatrix: Minu George
*Sound Engineer: Geir Tormod Svendsen
*Cover & Design: Terje Rudi
*Thanks to: Anders Netland
*Equipment: ROLAND SC 155 SoundCanvas, HPD 15 Handsonic, PK-5

## Eksterne lenker
* Jafni på MySpace 
* Kunstneren Bernhard Østebøs hjemmeside inspirert av A Notion of an Ocean.
Contentpolis-Ampo

**Contentpolis-Ampo**  var et profesjonelt sykkellag basert i Spania. Laget hadde status som profesjonelt kontinentallag.
## Eksterne lenker
*
Assen

**Assen** er en kommune og by nordøst i Nederland. Den er provinshovedstaden i provinsen Drenthe og fikk bystatus i 1809.

Motorsykkelbanen TT Circuit Assen ligger i kommunen. Denne banen arrangerte den 1. etappen av Vuelta a España 2009.

## Referanser


## Eksterne lenker
*
Christina Schollin

**Christina Alma Elisabeth Schollin** (født 26. desember 1937 i Stockholm) er en svensk skuespiller som har gjort roller såvel på Dramaten og privatteatrene som på filmer og i TV-serier.

## Karriere
Schollin filmdebuterte i 1956 i *Swing it, fröken* med Alice Babs. Hun kom inn på Dramatens elevskole i 1958. Som ansatt skuespiller på Dramaten gjorde hun blant annet Beatie i Arnold Weskers *Røtter* samt Nerissa i William Shakespeares *Kjøpmannen i Venedig*. Hun har videre arbeidet på samtlige privatteatre i Stockholm. I 1974 gjestespilte hun i Hagge Geigerts revy i Göteborg.

Schollin ble i 1960-årene én av svensk films største publikumsmagneter, ikke minst i rollen som Jarl Kulles glitrende sommerpike i *Änglar, finns dom?*, som også ble en suksess i utlandet.

I 1966 takket hun nei til en rolle i en film med Elvis Presley. I 1968 spilte hun imidlertid rollen som prinsesse Anne i Arnljot Bergs norske film *Hennes meget kongelige høyhet* samt rollen som Therese Berg i den amerikanske filmen *Song of Norway*. I 1982 medvirket hun i Ingmar Bergmans mesterverk *[[Fanny og Alexander]]*. Svenske TV-tittere minnes Schollin som den intrigerende sjefen Margaretha Öhman i Tv-serien *Varuhuset* eller som den ulykkelige Birgitta i *[[Tre kronor]]*.

## Privatliv
Christina Schollin har vært gift med skuespilleren Hans Wahlgren siden 1962. De har fire barn: Peter Wahlgren, Niclas Wahlgren, Pernilla Wahlgren og Linus Wahlgren. Peter Wahlgren har valgt et liv utenfor rampelyset og arbeider innenfor valutabransjen.

Schollin er kusine til skuespilleren Helena Brodin.

## Priser
Hun vant en Guldbagge for beste kvinnelige hovedrolle i 1966 for filmen *Ormen*.

## Referanser


## Kilder
* Lena Rainer i Sydsvenskan 13. desember 2007

## Eksterne lenker
*  
*
Liste over utøvere i Vuelta a España 2009

Dette er en liste over de 22 lagene og deres 9 utvalgte rytter som startet i Vuelta a España 2009 som pågikk mellom 29. august og 20. september 2009

## Referanser
Elektrodepotensial

**Elektrodepotensial** er innen fysikalsk kjemi potensialdifferensen mellom to elektroder i en elektrokjemisk celle. Denne potensialdifferensen oppstår fra to ionebaserte halvreaksjoner på venstre- og høyreelektrode (anode og katode). I praksis kan man ikke måle elektrodepotensialet over en halvreaksjon, men det finnes en teknikk som kan anvendes ved å anvende hydrogen-elektroden som referanseelektrode, og definere dette elektrodepotensialet som null.
Løvejagten

***Løvejagten*** er en dansk stumfilm fra , produsert av  Nordisk Films Kompagni og regissert av Ole Olsen. 

Filmen ble en verdenssuksess. 259 kopier ble solgt i alt, noe som var mye på den tiden.

## Handling
To jegere går rundt i urskogen. De ser en rekke dyr: Strutser, en sebra og en flodhest. Med en svart tjener som stifinner følger de et spor. De slår leir, men blir vekket av en løve, som nedlegger et kid. Løven dreper også jegernes hest. De skyter løven, som er ute i vannet. Den ene jegeren stiller seg i positur ved den døde løven og røyker en sigarett. Jæger oppdager enda en løve. Også den blir skutt. Løvene blir flådd og skinnene vist fram for kameraet. Jegerne røyker enda en sigarett, og den svarte tjeneren får også en.

## Rolleliste

## Produksjon
Filmen fremstår som en iscenesatt virkelighetsreportasje, selv om den intense mediedekning av opptakene gjør det veldig sannsynlig at løvejakten faktisk fant sted på den lille øyen Elleore i Roskilde Fjord. Filmen er sammenstilt med en viss dyktighet, og opptak fra flere forskjellige lokasjoner. Jegerne i urskogen er fotografert i Ordrup Krat nord for København, dyrene de kikker på, er filmet i Zoologisk Have (med kameraet nedover, slik at man ikke kan se innhegningene) og løvescenene er fra den ubebodde og ubebygde øyen Elleore i Roskilde Fjord.

Opptakene på Elleore fant sted i august 1907. Underveis nedla justisminister Alberti forbud mot innspillingen etter at en dyrevernforening hadde inngitt klage over dyremishandling. Det lyktes allikevel å gjennomføre opptakene og smugle filmen til Sverige, der den ble distribuert fra. Kinopremieren utenfor Danmark var på den måten allerede i produksjonsåret 1907. Overtredelsen av opptaksforbudet førte til at justisministeren prøvde å ramme Ole Olsen på et annet område. Han ble fratatt retten til å drive kino i Danmark. 

I det rettslige etterspillet ble Ole Olsen for øvrig frifunnet for anklagene om dyreplageri. Det kunne dokumenteres, at alle de medvirkende dyr faktisk ble nedlagt av profesjonelle skyttere, før de rakk å lide overlast.

De to medvirkende løver ble kjøpt inn fra Hagenbecks dyrepark i Tyskland for den nette sum av 5&nbsp;000 kr. De skulle egentlig ha vært avlivet på grunn av sin høye alder. Dessuten ble en gammel hest og en geit kjøpt inn.

## Litteratur
* Cai Clint: Da Elleore blev befolket med løver i: Frederiksbog Amt Avis den 30.12.1982. 
* John Ernst: Løvejagten på Elleore i: Kosmorama nr. 73, februar 1966, s. 109-116. 
* Ole Olsen: Filmens eventyr og mit eget. Jespersen og Pios Forlag, 1940. Side 56 – 73 omhandler Løvejagten. 
* Poul Malmkjær: Gøgler og generaldirektør : Ole Olsen grundlæggeren af Nordisk Film, Gyldendal 1997. Side 141 – 159 omhandler Løvejagten. 
* Løvejagten 1907 i: Margueritte Engberg: Dansk Stumfilm, bind 1 side 136-146. 
* Ib Michael: Vanillepigen, Gyldendal paperbacks 1996. På side 176 – 191 i denne roman er Løvejagten behandlet i litterær form.  
* A.V. Olsen: Et kalejdoskopisk Tilbageblik, Biografbladet nr. 11 1935.
* Politiken 31. oktober 1938, intervju med Viggo Larsen.

## Referanser


## Eksterne lenker
*
Keirrison

**Keirrison de Souza** (født 3. desember 1988) er en brasiliansk fotballspiller. Han spiller for tiden for den spanske klubben FC Barcelona.

## Karrière
Keirrison startet karrièren i sitt hjemland, Brasil, i klubben Coritiba.

Etter mye frem og tilbake ble han omsider klar for Barcelona 24. juli 2009. Brasilianeren ble presentert på Camp Nou samme dag, da han også skrev under på en femårsavtale med klubben. Overgangssummen skal ha vært om lag 14 millioner euro.

Keirrison har vært lånt ut til Benfica før han returnerte til FC Barcelona. 
Han er nå utlånt til den brasilianske klubben Santos.

## Referanser


## Eksterne lenker
*
Kazuno

:*For musikeren med samme navn, se: [[Kazuno (musiker)]].*

**Kazuno** (japansk: 鹿角市 &ndash; *Kazuno-shi*) er en by i prefekturet Akita i Japan.

Byen ble grunnlagt 1. april 1972.

## Kjente personer fra Kazuno
* Yasuhiko Okudera, fotballspiller
* Sadayuki Wainai, forfatter

## Referanser

## Eksterne lenker
*  (engelsk)
Erling Sande (musiker)

**Erling Sande** (født 1964) er en norsk musiker (trommer, perkusjon). Han har vært aktiv i flere haugesundsband siden tidlig på 1980-tallet, deriblant Wienerkameraden og Präsidentmänner, hvor også Askild Skage (senere i Oral Constitution) var medlem.   

I 1990 ble Sande med som perkusjonist på avskjedskonserten til bandet Jazzå (med blant andre Svein Olav Herstad og Jon Sjøen), og etter dette ble han den første trommeslageren i Vamp. Han har spilt med Trio de Janeiro, Bjørn Eidsvåg, Jørn Hoel, Christina Bjordal med flere.  

Sande var drivkraften i bandet Aroma (med blant andre Britt-Synnøve Johansen), som ga ut et album med samme navn i 1999. På denne produksjonen var Sande medkomponist, trommeslager, perkusjonist, innspillingstekniker, mikser, produsent og omslagsdesigner. Senere ble han aktiv på jazzklubben To Glass i Haugesund, hvor han spilte hver onsdag fra juli 2001 til september 2004 med blant andre Jon Sjøen, Svein Olav Herstad og Kjetil Olai Lundø. Med de to sistnevnte møtte Sande Christina Bjordal og etterhvert startet de Christina Bjordal Band.

## Diskografi
### Vamp
* *[[Godmorgen, søster]]* (1993)
* *[[Horisonter]]* (1994)
* *[[Ei med alt]]* (1999)
* *[[Månemannen]]* (2002)
* *[[To me alt]]* (2013)
;Singler
* *Hallo &ndash; adjø/Til havs, Sao Raphael* (1991)
* *[[Tir n'a Noir (EP)|Tir n'a Noir]]* (1993)
* *Ost* (1994)
* *Verden ror* (1994)
### [[Billy Blaff & Døgnfluene]]
* *[[Billy Blaff & Døgnfluene (album)|Billy Blaff & Døgnfluene]]* (1994)
### [[Aroma (band)|Aroma]]
* *[[Aroma (album)|Aroma]]* (1999)
### [[Christina Bjordal|Christina Bjordal Band]]
* *[[Where Dreams Begin]]* (2003)
### Deltar på
* Elisabeth: *[[Hem'lighetar]]* (2003)

## Referanser
78-Samlingen

***78-Samlingen*** er et samlealbum med spor fra gamle 78-plater med Søstrene Bjørklund.

Musikkalbumet ble utgitt i 2009 på katalognummer NOMCD3037 av Normann Records.

## Sporliste
#«Rosen og sommerfuglen» 2:51
#«Den glade vandrer» 2:56	 
#«Du ble min øyensten» 2:30
#«Den vesle fiskerpiken» 2:54	
#«Mitt svermeri» 2:51	 	
#«Vildrosen» 2:58	 	
#«Rosen og sommerfuglen» 2:52	 	
#«Hawaii» 2:29	
#«Gjøksangen» 3:00	
#«Hverdagens sang» 3:24	
#«Høyt over fjellet» 2:44	 
#«Karusellvisa» 2:51
#«Liechtenstein-polka» 2:25	 	
#«Mitt svermeri» 2:51
#«Stjerneskudd» 2:46	 	
#«Vildrosen» 2:59	 
#«Klem meg, så smiler jeg» 3:03	 	
#«Hjertets lykkeland» 2:50
#«Grågåslåten» 2:38
#«Fire tyrolerjenter»
#«En tur i naturen»
#«Den gamle gatesanger»
#«Antons hambro»
#«En gammel grime»
#«Kjæresten min»
#«To trette hender»
#«Fly, du lille due»

## Kilder
Felle

En **felle** (av norrønt *fella*, som betyr *fall* eller *falle*) eller **fangstfelle** er en fangstinnretning til å fange ville dyr og fugler med. Jaktformen blir omtalt som fangst.

Blant de mest primitive fellene er såkalte fangstgroper og dyregraver. Fellene ble gravt ut i bakken og gjerne dekket til, slik at dyra ikke skulle oppdage fellen, men trå ut på dekket og falle ned i den, og slik bli fanget eller drept. Ofte ble det langt ut et åte på dekket, for narre dyret fram til graven. En bitteliten fangstgrop er barberfellen beregnet på insekter.

Fangstgravene kunne bli bestykket med spydlignende oppoverrettede pinner i bunnen, slik at dyret ble spiddet om det falt i graven. Denne formen for felle har blitt benyttet til jakt over hele verden, inkludert i Norge og Skandinavia, der det finnes arkeologiske bevis for at både brunbjørn, elg og villrein har blitt fanget på denne måten gjennom årtusener. Det er funnet bevis for omkring 5&nbsp;700 gamle fangstgraver i Norge. Slike gamle fornminner er automatisk fredet.

Andre former for feller kan være anordninger som plasseres oppe på bakken eller i trærne. I så måte er musefeller et eksempel. Noen feller er konstruert slik at dyret drepes, men ofte blir fellene laget slik at dyret bare blir fanget. Dette gjelder spesielt om dyrene skal brukes til matauk.

En gammel form for felle kalles *gilder/gildring* eller firetallsløsning. Den ble satt opp enten inne i en kasse, der lokket smalt igjen når åtet ble berørt – eller i litt grovere utgave med en stor flat stein til lokk, og knusning av byttet til resultat. Råmaterialet besto av trepinner, slik at fellen var både billig og enkel. Disse ble mest brukt til smågnagere og pelsdyr.

En annen form for felle er dyresaksen. Den består av piggete kjever som klapper sammen når noen eller noe tråkker på dem. Saksene finnes i flere formater, etter byttedyrets størrelse, fra revesaks til bjørnesaks. Bruken av sakser kan sees som dyremishandling, og er forbudt i en del land.

Også teiner og åleruser er i prinsippet feller, beregnet på bruk under vann.

Det engelske begrepet «booby trap» refererer til forskjellige feller som brukes av militære styrker eller sivile.

## Se også
* Fangst
* Fangstbås
* Snare
* Selvskudd
* Ulvestue
* Dyresaks
* Musefelle
* Jakt

## Eksterne lenker
*
Stein Pettersen

**Stein Pettersen** (født 1967 i Elverum) er en norsk journalist, TV-kommentator, forfatter og redaktør.

Fra  2007 til 2013 var Pettersen redaktør for bladet *[[Bil (magasin)|Bil]]* som gis ut av Bilforlaget. Han er i dag PR og Informasjonsdirektør for Stellantis med ansvar for Alfa Romeo, Citroën, DS, Fiat, Opel, Peugeot og Jeep.

Han arbeidet med motor- og trafikkstoff i *[[Romerikes Blad]]* fra 2005 og ansvarlig for det månedlige bilaget *Romerikes Blad Bil*. Har også skrevet frilans for flere aviser og magasiner.

Siden 2009 har han også vært kommentator og ekspertkommentator for Formel 1-sendingene på V sport og Viaplay

Sammen med blant annet Knut Storberget og Ingvar Midthun var han med på å starte Radio Ung Elverum som hadde sin første sending i 1985.

Pettersen startet sammen med Toro Andersen og Stian Strømseth nettsiden Formel-1.no i 2004. Nettsiden leverer nyheter om Formel 1 på norsk. 

I 2013 oversatte han boken *Top Gear : The cool 500* til norsk, sammen med Eirik Myhr, utgitt på Exlibris media. Han har også oversatt flere andre bøker innenfor samme felt som *Harley-Davidson - 100 drømmesykler* som inneholder bilder og beskrivelser av de viktigste modellene i merkets historie. 

Han har skrevet lærebøker om bruk av grafisk programvare som Photoshop, InDesign og Illustrator utgitt på Ellbro forlag tidligere Visual World.

## Referanser



## Eksterne lenker
* formel-1.no
Arctanders gate (Oslo)

**Arctanders gate** er en gate i Gamlebyen i Oslo ved foten av Ekebergskrenten. Den ble anlagt i forbindelse med bygget Arctanders hage som sto ferdig høsten 2002. Gata ble anlagt på bakgrunn av at Plan- og bygningsetaten ønsket en vei foran den nye blokken. Gaten fikk navn etter arkitekten og politikeren Sofus Arctander. Han er blant annet kjent for å ha tegnet landets første hageby, Arctanderbyen, som ble reist litt opp i Ekebergskrenten 1910–1911.

Arctanders gate ligger sentralt, men likevel stille og tilbaketrukket. Om man skal til Oslo sentrum,  er det raskest å gå Bispegata ned gjennom Middelalderbyen og Bjørvika. Vil man reise kollektivt går Ekebergbanen (linje 18 og 19) like ved. 

Det er kort avstand til Middelalderparken, Ekeberg, Tøyen  med Botanisk hage, Jordal idrettspark, Jordal Amfi, Ola Narr og Kampen park.

## Eksterne lenker
* 
* 
* Oslo byleksikon
Den hvide slavinde

***Den hvide slavinde*** er en dansk stumfilm fra , produsert av Nordisk Film og regissert av Viggo Larsen. Filmen er en av de aller første danske fiksjonsfilmer, og den første i den populære "hvit slavehandel"-sjangeren.

Filmen er sannsynligvis basert på den norsk-danske forfatteren Elisabeth Schøyens bok *Den hvide slavehandel – det tyvende århundreds skændsel* (), med den avgjørende forskjell at der hvor boken ender ulykkelig, så ender filmen tvert imot lykkelig.

## Handling
En ung landsbypike (Gerda Jensen) leser en avisannonse som tilbyr et godt betalt arbeid i storbyen. Piken viser begeistret annonsen til sin kjæreste (Viggo Larsen). Han er litt skeptisk, men ønsker henne allikevel hell og lykke. Som avskjedsgave gir han henne en brevdue. Hun reiser av sted med toget og møter ved reisens slutt en kvinne, som tar henne med hjem. Piken får så utlevert en fin kjole og blir brakt til en stue full av festende mennesker. Hun avviser deres tilnærmelser, og blir låst inne på sitt værelse. Hun innser da at hun er havnet på et bordell, og sender brevduen av sted med en beskjed. Kjæresten får beskjeden og kommer til bordellet med politiet. Han tar piken med seg, men etter politiet har dratt sin vei fortsetter bordellvirksomheten som før.

## Rolleliste

## Referanser


## Eksterne lenker
*
Elroy (Wisconsin)

**Elroy** er en by i Juneau County, Wisconsin, USA.  Byen ligger ved Baraboo River og hadde et innbyggertall på 1&nbsp;442 under folketellingen i 2010.

Knut Hamsun bodde en periode i Elroy under sitt USA-opphold 1882 til 1884.

## Referanser


## Eksterne lenker
*
Fangst

**Fangst** eller **fangsting** er en jaktform som handler om kommersiell utnyttelse av ulike dyrearter, for eksempel pattedyrarter, enten for kjøttets, spekkets, pelsens eller kombinasjons skyld. Fiske, hvalfangst og selfangst er typiske eksempler på slik fangst. I tidligere tider omhandlet fangst også mange typer pelsdyr, siden pels ga god betaling. Det kan også tales om fangst av fugler, som til falkefangst, der fuglen dresseres og benyttes til videre fangst.

Til fiske brukes ulike typer fiskeredskaper, som garn, not og line m.m. Til hvalfangst bruke man gjerne harpun. Til selfangst bruke man såkalt hakapigg og rifle. Til pelsdyrfangst brukte man helst feller eller snarer som fangstredskap, for ikke å skade pelsen. Denne fangstformen er imidlertid for en stor del nå erstattet med pelsdyroppdrett.

## Se også
* Fiske
* Hvalfangst
* Selfangst
* Jakt
* Krypskyting
Madelia

**Madelia** er en by i Watonwan County, Minnesota, USA med et innbyggertall på 2&nbsp;340 (2000).

Knut Hamsun bodde en periode i Madelia under sitt USA-opphold fra 1882 til 1884.

## Referanser


## Eksterne lenker
* 
* Skoler i Medelia
Datastandardisering

**Datastandardisering** er en disiplin innen området datakvalitet, hvis formål er å bringe representasjonsformen av dataene over på et standardisert format. Dette slik at dataene lettere kan sammenstilles med andre data av samme type. 

## Motivasjon
Datastandardisering har i stor oppstått som en følge av vanskelighetene med å sammenstille informasjon fra ulike distribuerte IT systemer. Disse systemene lagrer ofte de samme dataene på forskjellig format.

## Anvendelse
Datastandardisering har stor nytteverdi innen dataintegrasjon generelt, hvor mange såkalte heterogene kilder blir sammenstilt. 

Ved deduplisering av lister med data, kan det være hensiktsmessig å preprosessere input data, slik at de enkelte forekomstene lagres på en standardisert form, og dermed lar seg sammenligne.

## Verktøy
I de senere årene har det blitt utviklet egne verktøy for datastandardisering og integrert funksjonalitet i verktøy for dataintegrasjon (ETL).
Disse benytter ofte en blanding av "fuzzy logic" og regelbaserte transformasjoner. Noen verktøy bruker regulære uttrykk, mens andre bruker egne språk.

## Eksempler på standardisering
### Enkel felt-standardisering

### Splitte dataelementer
Ofte er mange forskjellige data lagret i samme feltet. Da kan datastandardisering brukes til å splitte ut de enkelte elementene, slik at disse lagres i separate felter. For eksempel teksten:

I forbindelse med normalisering kan slik splitting sees på som å bringe dataene på første normalform.
Sporing

**Sporing** er en metodisk handling alle dyr, mennesket inkludert, bruker for å finne mat og maker. Sporing er mulig fordi alle levende organismer etterlater seg enten kjemiske, termiske eller visuelle sporavtrykk (eller en kombinasjon av disse) når de forflytter seg.

Sporing skjer med bruk av sanseapparatet. Syn, lukt og hørsel er de tre viktigste sansene i bruk, men mange dyr bruker også følelsen utstrakt. Følelsen er spesielt viktig for termisk sporing. Det er blant annet kjent at indianerene i Amerika var dyktige sporfinnere. De kunne følge spor basert på både visuelle og termiske inntrykk. Termisk sporing er viktig for mange dyr, ikke minst reptiler. Alle er også godt kjent med at hundedyr lett kan følge spor, basert på hundens formidable luktesans, men også hos hunden er termiske inntrykk viktig. Maur og bier er eksempler på dyr som sporer kjemisk, men også reptilene bruker kjemiske inntrykk som en aktiv del av sporingen. Kjemisk sporing er dessuten svært viktig når dyr skal finne seg en make og reprodusere seg.

## Se også
* Spor, en hundesport
Saint Mary (Jersey)

**Saint Mary** (jèrriais: Sainte Mathie) er et av tolv *[[parish]]es* (distrikter) på Jersey. Det ligger nordvest på øya. Folketellingen i 2011 viste at Saint Mary hadde den minste folkemengden på Jersey,  mennesker, sammenlignet med de andre prstegjeldene. Sognet er lokalisert nordvest på øya og dekker et areal på 3,604 *vergées* (6.5&nbsp;km²).

Saint Mary grenser til fire andre *parishes*: Saint Ouen, Saint Peter og Saint Lawrence. Prestegjeldet og dens sognekirke av samme navn har fått deres navn en kloster i middelalderen, kanskje ødelagt under angrep fra norrøne vikinger en gang mellom 700- og 900-tallet. I 1042 ble ga hertugen av Normandie, Vilhelm, «Saint Mary av Det brente kloster» til klosteret i Cerisy.

## Geografi

Blant naturseverdighetene i sognet er sted kjent som Devil's Hole (Lé Creux du Vis), et blåsehull i klippene ved kysten. Rett nord for La Mare går en sti ned klippene og «Djevelhullet». Fra en smal veifylling kan man se bølgene klaske inn i en høylydt avgrunn. Blåsehullet har blitt skapt av havet som har erodert gjennom taket av det som en gang var en grotte. Navnet hevdes å ha sin opprinnelse da et fransk skip gikk på grunn og ble knust her i 1851. Skipets gallionsfigur ble oppdaget i hullet.

Vingården La Mare ligger i nærheten av Devil's Hole. Vingården var tidligere en liten familiedrevet turistattraksjon, men er i dag en profesjonell bedrift som produserer en rekke viner, sider og andre alkoholprodukter. Eiendommen er sentrert rundt et gammel gårdsbygning i granitt. 40 000 flasker blir produsert årlig. Det framstilles også luksussjokolade.

Mourierdalen strekker seg langs grensen mellom Saint Mary og Saint John. Elven i dalen ga tidligere kraft til en rekke møller til tross for den spredte befolkningen i området.

Crabbé er i dag lokalisering for pistolskyting og for andre håndvåpen, drevet av Jersey Pistol Club og hvor klubben har sitt hovedkvarter.

La Grève de Lecq ligger på grensen mellom Saint Mary og Saint Ouen. På østsiden av bukten, i Saint Mary, ligger Le Castel de Lecq, et jordverk som antagelig ble reist i sen jernalder, og en liten festning, Le Câtel Fort, som ble reist på 1780-tallet til forsvar mot franskmennene. I bukten Le Moulin de Lecq ble en gammel vannmølle ombygget til et bolighus i 1929, under krigen etablerte de tyske okkupasjonsmaktene vannhjulet på nytt for å generere strøm til søkelys, og etter den andre verdenskrig, i 1955, omgjort til et vertshus, men har fortsatt vannhjulet som veier 18 tonn og andre levninger fra den 600 år gamle møllen.

Saint Mary står på grovkornet granitt «av Saint Mary-type» som ble dannet under den nedre Paleozoikum, Jordens oldtid. Denne granitten ble tidligere brutt for byggemateriale for husbygging.

## Vingtainer
Sognet er inndelt *vingtainer* for administrative årsaker. En *vingtaine* (fransk: «gruppe av tjue») er et politisk inndelingssystem av prestegjeldene på Jersey.

* La Vingtaine du Sud
* La Vingtaine du Nord

Sognet utgjør et valgdistrikt og velger en representant.

## Demografi
Det har vært en svak økning i folketallet i sognet de siste tiårene.

## Referanser


## Eksterne lenker
* 
* Ste Mathie hos ''Les Pages Jèrriaises''
Bjønnebekken

**Bjønnebekken** er en elv på Lierfoss i Aurskog-Høland kommune i Akershus. Bjønnebekken renner fra Morttjernet i øst til Atthaldsdammen ved Damneset i vest.

## Referanser
Saint Saviour (Jersey)

**Saint Saviour** (jèrriais: *St Saûveux/St Sauveur*) er et av tolv *[[parish]]es* (distrikter) på Jersey. Folketellingen i 2011 viste en folkemengde på . Distriktet har et landareal på 9,3 km², grenser til fem andre *parishes*, og har en meget smal kystlinje ved Le Dicq.

Government House, guvernørens residens, ligger i St. Saivour.

## Vingtainer
Sognet er inndelt i *vingtainer* av administrative årsaker. En *vingtaine* (fransk: «gruppe av tjue») er et politisk inndelingssystem av prestegjeldene på Jersey.

* La Vingtaine de Maufant
* La Vingtaine de Sous la Hougue
* La Vingtaine des Pigneaux
* La Vingtaine de la Grande Longueville
* La Vingtaine de la Petite Longueville
* La Vingtaine de Sous l'Église

Prestegjeldet er inndelt i tre volgdistrikt:

* Distrikt nummer 1 (Vingtaine de la Petite Longueville) velger to representanter.
* Distrikt nummer 2 (Vingtaine de Sous l'Église) velger to representanter.
* Distrikt nummer 3 (Vingtaines de Maufant, de Sous la Hougue, des Pigneaux og de la Grande Longueville) velger en representanter.

## Demografi
Saint Saviour er Jerseys nest mest befolkede prestegjeld (etter Saint Helier). Det har vært en mindre nedgang i folketallet, men med en svak økning det siste tiåret.

## Utdannelse

Saint Saviour er utpreget skoledistrikt:
* Highlands College er den største videregående skolen på Jersey, første gang etablert i 1894 av jesuittordenen som en fransk yrkesskole for sjøfolk, men da skolen flyttet til Brest ble den omgjort til en ren religiøs skole. Myndighetene på Jersey overtok den i 1970 for å etablerte en skole for høyere almenutdannelse. Navnet er knyttet til en tidligere bygning i området.
* De La Salle College, uavhengig katolsk skole, etablert 1917.
* St. Michael's Preparatory School er den største private videregående skole på Jersey, etablert 1949.
* Jersey College for Girls er en avgiftskole for kun piker, etablert i 1880, drevet av myndighetene på Jersey.
* Hautlieu School er offentlig videregående skole fra 14 år og oppover, etablert 1952.
* Grainville School er offentlig videregående skole for alderen 11–16, etablert 1960.

## Referanser


## Eksterne lenker
* 
* «St Saûveux» hos ''Les Pages Jérriaises''
Dyretråkk

**Dyretråkk** er synlige eller usynlige veier eller stier der pattedyr forflytter seg ofte og over lang tid. Dyrene bruker tråkkene fordi det gir raskere forflytning og sikker tilgang på mat. Dyretråkkene kan også være viktig for dyrenes trygghet.

Synlige dyretråkk oppstår der et eller flere dyr ferdes ofte over tid, helst i forbindelse med et stedbundet territorium eller der flokkdyr oppholder seg over lengre tid. Slike tråkk får tydelige spor i vegetasjonen, som dersom tråkket brukes ofte kan forsvinne helt. Tråkket vil da framstå som en sti.

Usynlige dyretråkk er gjerne lettere å forklare som forflytningsruter dyrene ferdes langs når de vandrer mellom ulike beiteområder, for eksempel mellom sommer- og vinterbeiter. Elgens vandringer på vår- og høstparten er et eksempel på det siste.
Heterogen kilde

En **heterogen kilde** er en (data)kilde med forskjelligartet oppbygning.

## Relevans

De brukes gjerne i forbindelse med dataintegrasjon hvor forskjeller i format og struktur i kildene som skal integreres, kan være et problem. Det brukes også i forbindelse med datakvalitet.

## Etymologi

Av gresk *Hetero*=forskjellig og *genos*= type
Førde (Sveio)

**Førde** er en bygd og et tidligere tettsted i Sveio kommune i Vestland, og ligger omtrent 10 kilometer fra tettstedet Sveio. Europavei 39 går gjennom Førde. Førde kirke ligger her. Førde ble regnet av Statistisk sentralbyrå som et tettsted inntil 2012, da beregningsmetodikken ble endret, og oppfylte på nytt kriteriene 2021–2022 og 2024 igjen, men ikke 2025.

Om sommeren er Førde med sin hvite trehusbebyggelse rene sørlandsidyllen, da trekker bygdefolket til «strando», badeplassen i Førde.

Filmen *Wide Blue Yonder* ble spilt inn sommeren 2007 på «lensmannsgarden» som ligger nede i sentrum, og i Førdespollen. 

## Referanser


## Eksterne lenker
*
Vams

**Vams** er betegnelse for ulike typer tykke, fôrede trøyer eller jakker med lange ermer. Vamser var særlig vanlige som herreplagg i middelalderen fram til 1600-tallet.

## Trøyer og jakker

## Se også
* Trøye
* Jakke
* Vest
* Kofte
* Flasketrøye, menns- og kvinnetrøye med fliker, flak eller lapper som hang ned fra midjen
* Gambeson, vattert, sid våpentrøye
* Køllert, ermeløs trøye av tjukt lær båret under harnisk

## Referanser


## Eksterne lenker
* 
*
Gulangyu

**Gulangyu** (kinesisk: 鼓浪嶼; pinyin: *Gǔlàng Yǔ*), også kjent som **Kulangsu**, er en øy og en turistattraksjon utenfor kysten ved byen Xiamen, i provinsen Fujian sør i Folkerepublikken Kina.

I oktober 1999 ble Gulangyu et av Xiamens fire første bydistrikter, men i mai 2003 ble det opphevet og slått inn under det større Siming-distriktet.

## Historie

Under den første opiumskrig ble øya okkupert av britene som holdt den som pant til den kinesiske regjering hadde utbetalt hele den krigsskadeserstatning den etter krigen ble ilagt. Etter Nanjingtraktaten i 1842 ble  Xiamen (Amoy) åpnet for utenlandsk handel og øya Gulangyu ble gjort til et område der utlendinger hadde rett til å bosette seg. Det førte til at øya utviklet seg til en utlendingsenklave - *[[Kulangsu International Settlement]].*

## Severdigheter
Gulangyu er kjent for sin arkitektur fra kolonitiden, da vesterlendinger var bosatte der.

Øyas kinesiske navn har også musikalsk etymologi, ettersom *gu lang* betyr *trommebølger*, noe som i sin tur skyldes lyden av havbølger som slår mot revene. *Yu* betyr *[[Holme (geografi)|holme]]*.

Det finnes dessuten museer tilegnet Koxinga, *Haidi Shijie* (海底世界) *marinemuseet*, en subtropisk have med planter bragt dit av utenlandskinesere, samt *Xiamens museum*, tidligere *De åtte diagrammers tårn* (八卦樓).

Øyas smale gater og varierende internasjonale arkitektur gir øya et særegent preg.

Kontakten med Xiamens hovedøy går med ferje.

Stedet ble i 2017 oppført på UNESCOs verdensarvliste.

## Referanser


## Eksterne lenker
* 
* Nettside om øya, med kart
* ''Shanghai Star'' article: "Gulangyu Island – Garden on the sea"
* ''Shenzhen Daily'' article: "Gulangyu – A Piano Island"
Apportering

**Apportering** er en handling der en hund på kommando bringer (henter) en gjenstand eller et annet objekt, for eksempel en død fugl, til sin fører eller en annen person. Det apporterende dyret utfører gjerne handlingen på kommandoen *apport*. 

Apportering blir i hovedsak regnet som en form for hundesport, selv om også andre dyr kan trenes opp til å bli gode apportører. Hunder som er trent i apportering skal ikke tygge eller bite hardt på gjenstanden, men raskest mulig bringe den til sin fører og avlevere den – ofte sittende på førerens venstre side.

Såkalte retrievere er eksempler på hunderaser som har blitt alet opp spesielt med tanke på apportering, opprinnelig i den hensikt å bistå i jakt på vadefugler og svømmefugler, ofte som et utfyllende individ sammen med pointere som finner og reiser fuglen. De fleste hunder blir imidlertid gode apportører, når de får riktig trening.

## Se også
* Jakt
* Retrievere
* Stående fuglehunder
Tindved

**Tindved** (vitenskapelig navn *Hippophae rhamnoides*, dansk og svensk: *havtorn*) er en plante i tindvedslekten. Den finnes viltvoksende i Europa, Sentralasia, i sørlige deler av Russland og vestlige deler av Kina.  I Norge finnes den viltvoksende hovedsakelig rundt Trondheimsfjorden og nordover til Ullsfjorden i Troms, men med spredte forekomster fra Østfold langs hele kysten, og noen steder innlands. Primært vokser tindved på havstrand, men kan også forekomme i rasmark og i kalkrik jord. 
Planten kalles også tinne, tinnan, tinnved, tornan, tørn, tørri, tænnved og støggved og navnet kommer fra den harde veden som gjør den særlig egnet til rivetinder.

Den har spiselige bær som inneholder organiske syrer, garvestoffer, eterisk olje, flavonglykosidet quercetin, provitamin A og vitaminene B kompleks, store mengder vitamin C og E. Videre betydelige mengder med mineraler som svovel, selen, sink og kopper. 

Jus av tindvedfrukter var en del av kostholdet for russiske kosmonauter, og de brukte en krem med olje fra fruktene for å beskytte seg mot kraftig stråling fra sola. I Kina finnes det mer enn 200 medisinske og kosmetiske produkter med tindved. 

Tindved er en pionerplante. Rotsystemet er svært omfattende og kan sende opp nye skudd mange meter fra morplanten. Røttene har knoller med mikroorganismer (strålesopp) som kan ta opp nitrogen direkte fra lufta, og som bidrar til at planten kan vokse på svært næringsfattige voksesteder. Tindved kan derfor vokse i ren sand, selv om den liker seg best på kalkholdig grunn.

Det gjøres forsøk på Statens Forsøksgard på Njøs i Leikanger med sikte på effektiv dyrking og høsting av tindved.

## Eksterne lenker
*
Club América

**Club de Fútbol América** er en fotballklubb fra Mexico. Klubben holder til i Mexico by, og spiller i  Liga MX. Klubbens hovedtrener siden november 2010 er Miguel Herrera.

América spiller hjemmekampene på Estadio Azteca. Draktene er kremgule med mørkeblå detaljer. Klubbens kallenavn er *Las Águilas* («Ørnene»).

América er sammen med rivalene Chivas den største og mest meritterte meksikanske klubben, og har 11 serimemesterskap, senest i Clausura 2013.

## Meritter
### Nasjonale
***[[Liga MX|Primera División]] (11)**: 1965–66, 1970–71, 1975–76, 1983–84, 1984–85, Prode-1985, 1987–88, 1988–89, Verano 2002, Clausura 2005, Clausura 2013
***[[Copa MX|Copa México]] (5)**: 1953–54, 1954–55, 1963–64, 1964–65, 1973–74
***[[Campeón de Campeones]] (5)**: 1955, 1976, 1988, 1989, 2005
***[[InterLiga]] (1)**: 2008

### Internasjonale
***[[CONCACAFs mestercup]] / [[CONCACAFs mesterliga]] (5)**: 1977, 1987, 1990, 1992, 2006
***[[Copa Interamericana]] (2)**: 1977, 1990
***[[CONCACAF Giants Cup]] (1)**: 2001

## Eksterne lenker
*
Felle (andre betydninger)

**Felle** har flere betydninger og stammer  fra det norrøne uttrykket *fella*, som betyr *fall* eller *falle* og peker mot noe eller noen som faller:

* Felle, et fangstredskap
* Felle trær med sag eller øks
* Ektefelle
* Hårfelling
* Innfelling
* Tannfelling

## Se også
* Felle (Nissedal), ei bygd i Nissedal i Telemark
* Feller, innretning som brukes under ski for å bedre framkommelighet i motbakker
Roger Walkowiak

**Roger Walkowiak** (født 2. mars 1927 i Montluçon, Frankrike, død 6. februar 2017 i Vichy, Frankrike) var en fransk syklist som helt uventet vant Tour de France 1956. Han var profesjonell syklist fra 1950 til 1960.

## Tour de France 1956

Walkowiak ble påmeldt Tour de France 1956 i tolvte time, da han kom inn som reserve for en rytter som måtte trekke seg like før rittet startet. Ingen hadde dermed noen forventninger til denne ukjente sykkelrytteren. På den syvende etappen kom han seg derimot med i et brudd som vant med 18 minutters forsprang på hovedfeltet, og som den best plasserte av rytterne i bruddet overtok Walkowiak den gule ledertrøyen. Dette ble knapt registrert av sammenlagtfavorittene, da ingen av disse hadde noen tro på at han ville beholde trøya. Han fikk riktignok bare sykle 3 dager med ledertrøya før han mistet den, men han lå fortsatt godt an i sammendraget. På en av de siste harde fjelletappene skjedde imidlertid det overraskende. Klatrespesialisten Charly Gaul fra Luxembourg sprengte feltet og selv om Walkowiak ikke klarte å følge ham, gikk det langt verre med de antatte sammenlagtfavorittene. Denne gangen lyktes han med å forsvare den gule trøya, og vant rittet med et drøyt minutts margin.

### "à la Walko"

Konkurrenter og tilskuere kunne knapt tro at en så ukjent sykkelrytter kunne vinne selveste Tour de France. Han vant selv aldri en eneste etappeseier i Tour de France, og gjorde heller ikke noen stor suksess i årene som fulgte. Etterhvert oppstod uttrykket "à la Walko" på fransk som betegnelse på "uventet suksess".

Etter seieren følte Walkowiak at han aldri mottok anerkjennelse for sin seier, og det var lenge en belastning for ham å bli gjenkjent offentlig fordi så mange spøkte med hans "heldige" Tour-seier.

## Tour de France plasseringer
* 1951 – 57.
* 1953 – 47.
* 1956 – 1.
* 1958 – 75.

## Referanser


## Eksterne lenker
*
Planet X

**Planet X** er navnet på en hypotetisk ukjent planet i vårt solsystem. Begrepet Planet X ble lansert av den amerikanske astronomen Percival Lowell.

## Banen til Uranus
På 1840-tallet oppdaget matematikeren Urbain Le Verrier, via klassisk mekanikk, at det var noe uregelmessig i Uranus sin bane. Han antok at det var en ukjent planet sin gravitasjonskraft som sto bak dette avviket. Han sendte beregningene sine om hvor denne ukjente planeten måtte ligge til astronomen Johann Gottfried Galle. Natten etter at Galle fikk beregningene, 23. september 1846, fant han og assistenten hans planeten Neptun nøyaktig hvor Le Verrier hadde beregnet at den ville være.

## Leting etter Planet X
Allerede før Neptun ble oppdaget hadde astronomen Dr. Thomas Hussey kalkulert at kun en planet ikke kunne være nok til å forårsake uregelmessigheten i Uranus bane. Flere andre var enig i dette, og man lette derfor etter enda en planet i solsystemet vårt. Percival Lowell fikk bygget Lowellobservatoriet i Flagstaff, Arizona i 1894, og kalte denne ukjente planeten for «Planet X». X-en i navnet står for ukjent, men i perioden 1930&ndash;2006, da Pluto ble regnet som vår niende planet, kunne X-en tolkes som romertallet ti. Lowell ledet søket etter Planet X fra dette observatoriet fra 1905 til 1916. Søket etter Planet X førte til oppdagelsen av dvergplaneten Pluto i 1930 ved dette observatoriet. Etter oppdagelsen av Pluto har anslagene angående dennes masse og størrelse stadig minsket, noe som gjorde at Plutos påvirking på andre planeter så ut til å være mindre enn det som ble forutsett av Lowell da han kom med antagelsen om at det fantes flere planeter i solsystemet. Dette avviket gjorde at forskere fortsatte letingen av en ny og ukjent «Planet X».

Det har i ettertid blitt funnet minimalt med bevis som støtter teorien om en ukjent Planet X. Ingen avvik fra den forventede kursen har blitt observert for sondene *[[Pioneer 10]]* eller *[[Voyager 1]]*, begge utenfor Neptuns bane, samtidig som de tidligere uforklarlige avvikene i Neptuns bane forsvant med nyere og bedre teoretiske modeller. Datamodelleringer av Gerald Quinlan, David Hogg og Scott Tremaine har forklart avvikene som gjorde at man lette etter en slik planet med helt vanlige observasjonsfeil, og få i det vitenskapelige miljøet har tro på at det finnes en slik planet X.

## Referanser
H.C.W. Tórgarð

**Hans Christoffer Wenningsted Tórgarð** (født 14. august 1885 i Tórshavn, død 18. mars 1957 i Tórshavn) var en færøysk arkitekt, byggmester og politiker (Sb.). Han var Tórshavns borgermester fra 1923 til 1924 og medlem av Lagtinget.

Han var sønn av tømrermester Jens Wenningsted Jacobsen og hustru Anna Pouline Poulsen på Tórgarður i Tórshavn. På farssiden var han oldebarn av lagtingsmann Jens Wenningsted. Han tok gårdsnavnet som slektsnavn i 1906 og giftet seg i 1915 med Valborg Eide. Deres sønn Axel Tórgarð var prest, radiodirektør og oversetter av J.R.R. Tolkiens bøker til færøysk.

Han gikk i lære som tømrer, deretter på teknisk skole i København. Han foretok også studiereiser til Norge, Sverige og Danmark. Tórgarð drev egen arkitekt- og byggmestervirksomhet på Færøyene. Blant de bygningene han prosjekterte, var Dronning Alexandrines Hospital (nå Landssjúkrahúsið), amtslegeboligen, aldershjem, barnehage, middel- og realskolen samt teateret (Sjónleikarhúsið) i Tórshavn samt flere sysselmannsboliger og kirker.

Tórgarð var amatørskuespiller og formann i Havnar Sjónleikarfelag fra 1918 til 1924.

Han var medlem av kommunestyret i Tórshavn fra 1917 til 1924, fra 1923 til 1924 som borgermester, valgt for Føroya Væl (Sambandsflokkurin). Han var også innvalgt på Lagtinget fra Suðurstreymoy fra 1918 til 1924. Fra 1945 til sin død i 1957 var han igjen medlem av kommunestyret, valgt på sin egen liste.

## Referanser
19. etappe i Tour de France 2009

**19. etappe i [[Tour de France 2009]]** ble kjørt fredag 24. juli 2009. Et utbruddsforsøk mislyktes, og de ble hentet inn like før den siste andre-kategori-stigningen. Mark Cavendish var blant dem som klarte å komme over toppen, og det ble derfor en massespurt der han tok sin femte etappeseier.

## Sprint og klatrepasseringer

### 1. sprint (Le Rival)
Etter 33 km

### 2. sprint (Saint-Julien-en-Saint-Alban)
Etter 141 km

### 1. klatring (Côte de Culin)
4. kategori stigning etter 6,5 km

### 2. klatring (Côte de la forêt de Chambarans)
4. kategori stigning etter 40,5 km

### 3. klatring (Col de l'Escrinet)

2. kategori stigning etter 162 km

## Resultatliste

## Sammenlagtstilling etter etappen

## Manglende ryttere

***66**  Alan Pérez (EUS) havnet utenfor tidgrensen.

***68**  Amets Txurruka (EUS) havnet utenfor tidgrensen.

## Referanser


## Eksterne lenker
* Etappeside på Letour.fr
Gloria Fabel

**Bente Riseth** (født 3. juli 1958) bedre kjent under artistnavnet **Gloria Fabel**, er norsk billedkunstner, utdannet dekoratør. .

Hun er medlem av Tegnerforbundet og Norske Billedkunstnere. Hennes bilder er fabulerende og lekende, ofte med en melankolsk dobbelbunn.

## Utstillinger

*2018 Trondheim Kunstforening, koll.utstilling.
* 2017 Gulburet-separatutstilling
* 2014 Galleri Carrie, koll.utstilling
* 2013 Cartofflene Verdal, separatutstilling
* 2013 Galleri- sg, koll.utstilling
* 2013 Galleria Monteoliveto VIADUC DES ARTS 4-18.august,Paris Frankrike, koll.utstilling
* 2012 Trondheim kunstforening, separatutstilling
* 2011 A.Jain Marunouchi gallery,New York
* 2011 Twentieth International Biennal of Humour and Satire on the Arts,Gabrova,Bulgaria
* 2011 Little Treasures,International Art Exhibition,Galleria De`Marchi,Bologna,Italia
* 2010 Galleri-sg,Trondheim
* 2010 Kunstnernes Hus, stipendutstillingen,Oslo
* 2010 A.Jain Marunouchi gallery,New York
* 2009 Biennale Internazionale dellArte Contemporanea Florence Biennale,Florence,Italia
* 2009 Trondheim Kunstforening
* 2009 Kvinners Arena,Årets Kunstner,Trondheim
* 2009 Galleri Empati,Ørlandet
* 2009 Galleri Festiviteten,Eidsvoll
* 2007 The Brick Lane Gallery,London
* 2006 Trondheim Kunstforening
* 2005 Trondheim Kunstforening
* 2004 Trondheim Kunstforening
* 2003 Trondheim Kunstforening

## Utsmykninger
* Frosta Kirke-Bårerom
* Malvik bibliotek

## Eksterne lenker
* Nettside
Cristóbal de Oñate

**Cristóbal de Oñate** (født 1504 i Vitoria i Spania, død 1567 i Pánuco i Zacatecas i Mexico) var en baskisk-spansk conquistador og gruvebaron. Han var aktiv er erobringen og styret av Ny-Spania, og grunnla blant annet byen Guadalajara i det som i dag er Mexico.

De Oñate kom til Amerika i 1524 som assistenten til Rodrigo de Albornoz, og i 1529 ble han med i Nuño Beltrán de Guzmáns ekspedisjon i det vestlige Mexico. Erobringen av området tok et par år, og førte til opprettelsen av provinsen Nueva Galicia. I 1531 grunnla de Oñate byen Guadalajara, men i årene som fulgte ble byen flyttet hele tre ganger på grunn av diverse problemer med beliggenheten.

I løpet av erobringen av Zacatecas var det blitt funnet sølv, og gruvedriften gjorde de Oñate og partnerne til noen av Ny-Spanias rikeste menn. De Oñate slo seg ned ved gruvene ved Pánuco, og fikk sammen med hustruen Catalina (født de Salazar de la Cadena) flere barn, blant annet den senere oppdageren Juan de Oñate. Cristóbal de Oñate fungerte også som guvernør av Nueva Galicia i flere perioder.

## Referanser
ProLAR

**proLAR** er en norsk organisasjon av og for personer i LAR. LAR er en forkortelse for Legemiddelbasert rehabilitering. Det innebærerer rehabilitering fra rusmiddelavhengighet ved anvendelse av eksempelvis metadon.

proLAR arbeider med å ivareta pasientrettighetene gjennom brukermedvirkning.

proLAR er en partipolitisk uavhengig organisajson.

Organisasjonen blir finansiert via tilskudd fra Helsedirektoratet, Stiftelsen Scheibler samt Rusmiddelsetaten.

proLAR er i 2009 aktiv med fotoprosjektet «Livet med LAR». Det skal utstilles i Oslo i november 2009.

Organisasjonen utgir medlemsbladet «proLAR»

## Kilder
*Østlands-Posten fakta 23. juli 2009

## Eksterne lenker
*
Solerød skole

**Solerød skole** er en barneskole lokalisert i Undrumsdal i Tønsberg kommune. Skolen var tidligere en del av **Solerød oppvekstsenter**, som også inkluderte barnehage på samme tomt. Disse er nå to forskjellige virksomheter.

Den opprinnelige skolen ble bygget i 1878, og den fikk nytt bygg i 1936. Den nåværende skolen ble bygget på nabotomten i 1969, og den ble utvidet i 1977 og 1994. Tidligere hadde skolen elever fra Revetal, men disse ble flyttet til Røråstoppen skole da denne åpnet i 2003. Det er nå ca. 105 elever fordelt på 7 klasser. Enkelte undervisningsøkter gjennomføres fådelt, hvor hensiktsmessige trinn slås sammen .

## Referanser


## Eksterne lenker
* Solerød skole
Leovegildo Lins da Gama Júnior

**Leovegildo Lins da Gama Júnior** (vanligvis bare kjent som **Júnior**) (født 29. juni 1954 i Abelardo Luz, Brasil) er en brasiliansk tidligere fotballspiller, som på 1980-tallet spilte på backplass på , samt hos klubbene Flamengo, Torino og Pescara. Han ble i 2004 utvalgt til FIFA 100, en kåring av de 125 beste nålevende fotballspillerne.

Júnior ble brasiliansk mester med Flamengo fire ganger, og vant cupen en gang. I 1981 vant han med Flamengo både Copa Libertadores og Intercontinental Cup.

## Landslag
Júnior rakk å spille 74 kamper og score seks mål for Brasils landslag i løpet av hans karriere. Han var en del av den brasilianske troppen både til VM i 1982 og VM i 1986, og han deltok også i Copa América i 1983.

## Meritter
**Brasiliansk mesterskap**
* 1980, 1982, 1983 og 1992 med Flamengo

**Brasiliansk pokalturnering**
* 1990 med Flamengo

**Copa Libertadores**
* 1981 med Flamengo

**[[Intercontinental Cup]]**
* 1981 med Flamengo

## Referanser


## Eksterne lenker
* 
* 
*